
СЛАВКО ЛЕОВАЦ

(1929‒2000)

А

кадемик проф. др Славко Леовац рођен је 27. марта 1929. у Мостару. Основну школу и гим­назију завршио је у Сарајеву, а кла­сич­ну фи­ло­логију на београдском Фило­зоф­ском фа­култету (1957). Пр­ве књижевне и научне радове објавио је крајем 1952. и почетком 1953. године. Био је један од уредника часописа „Израз”, уред­ник Издавачког предузећа „Свјетлост” и руко­во­ди­лац Центра за оп­ште образовање Народног позо­ришта у Сара­јеву. Докторску дисертацију *Хеленска ми­сао и српска књи*­­*жевност XX века* одбранио је на Фи­лозофском факултету у Бео­граду, 1962. го­ди­не. Исте године иза­­бран је за доцента на Фило­зофском факултету у Сарајеву. На истом факултету, на Катедри за историју југословенских књи­жев­­нос­ти, биран је у звање ванредног (1967) и редовног (1972) професора. Предавао је предмете Увод у општу историју књижев­ности и Општу књи­жевност. Један је од оснивача Одсјека за општу књи­жевност, театрологију и библиотекарство (1972), на ко­јем је пре­давао предмете Анти­чка књижевност и Мо­дерни европски роман. Почетком рата 1992−1995. избачен је из службе, мал­т­ре­тиран и за­тваран, па је са супругом побјегао из Са­рајева. Од октобра 1992. радио је као професор на Катедри срп­ске књижевности Фи­лолошког факул­тета у Београду до 1994, када је пен­зи­о­нисан. Од тада је пре­да­вао на пост­дипломским студијама. Ангажован је као гос­тујући професор у Бањој Лу­­ци и у Срп­ском (Источном) Са­ра­је­ву.

За свој књижевни и научни рад добио је бројне награде и признања, међу којима су значајније Шестоаприлска награда града Сарајева (1960) и Дваде­сет­седмојулска награда БиХ (1965). Го­ди­не 1987. изабран је за дописног чла­на Академије наука и умјетности Босне и Хе­рцеговине. Био је један од осни­вача и редовни члан Ака­де­ми­је наука и умјетности Републике Српске, први потпред­сјед­ник ове институције (од 11. октобра 1996. до 4. маја 2000) и њен предсједник (од 4. маја до 5. септембра 2000). Члан Сената Републике Срп­ске био је од 1996. (први сазив).

Учествовао је у разним пројектима, од којих су најважнији *Српска књи­жев­на критика* и *Прилози за историју књижевности Босне и Хер­це­го­ви­не*, у двадесет пет томова.

Објавио је 18 књига и више од 350 радова, расправа, огледа и чланака, углавном из опште књижевности, теорије (поетике) књижевности и историје и критике српске књижевности. Поред књига из области историје књижев­ности и компа­ративне књижевности, писао је теоријске есеје и критичке анализе, у којима је настојао да изнесе свој став о питањима савремене пое­зије, прозе и драме, да анализира проблеме књи­жевности, али и књижевне кри­тике, да прикаже савремене писце и њихове књиге. Такође, писао је и ра­справе о критици и историји књижевности.

Академик Славко Леовац преминуо је 5. септембра 2000. године у Бео­гра­ду.

Важнија дјела: *Svetlo i tam­no. Pregled knji­žev­nosti Bosne i Hercegovine od 1918. do 1956*, Sa­ra­jevo 1957; *Mit i poezija*, Sarajevo 1960; *he­lenska tra­di­cija i srpska knji*­*žev*­*nost XX veka*, Sarajevo 1963; *Drama poezije*, Sarajevo 1963; *Meta­mor­foze*, Sa­ra­jevo 1965; *Kritika i kreacija*, Sarajevo 1972; *Портрети српских пи­саца* *XIX века*, Београд 1978; *Приповедач Иво Андрић*, Нови Сад 1979; *Ро­ман­сијер Милош Црњански*, Сарајево 1981; *Момчило Настасијевић, књи­жев­но дело*,Гор­њи Милановац1983; *Јован Дучић, књижевно дело*, Сарајево 1985; *Књи*­*жевно дело Исидоре Секулић*, Београд 1986; *Traktat o književnosti*, Sarajevo 1988; *Knji­žev­na kritika Bos­ne i Hercegovine (1878−1941)*, Sara­je­vo 1991; *Срп*­*ска књижевност и српски духовни простор*, Бања Лука – Срп­ско Са­ра­­јево 1999; *Поезија и критика*, Београд 1994; *Разматрања о књи­­жев­ности и умет*­*ности*, Бања Лука 2000.